Η κάλυψη των σπορ στα πρωτοσέλιδα των έντυπων αθλητικών Μέσων όπως παρουσιάζονται στο frontpages.gr τα έτη 2019- 2023
Creators: name: Κώνστα, Αγγελική Ιωάννη
Publisher: name: Aristotle University of Thessaloniki
Year: 2024
Subjects: Είδη σπορ
Ελληνικά έντυπα αθλητικά μέσα
Ποσοτική ανάλυση
Types of sports
Greek print sports media
Quantitative analysis

description: Ο αθλητισμός αποτελεί κατ’ εξοχήν αντικείμενο πραγμάτευσης και κάλυψης των Μέσων Μαζικής Ενημέρωσης. Στην Ελλάδα εντοπίζεται σημαντικός αριθμός έντυπων Μέσων αθλητικού περιεχομένου που προσφέρουν καθημερινά ενημέρωση στο αναγνωστικό κοινό. Σκοπός της παρούσας εργασίας ήταν η καταγραφή και μελέτη της κάλυψης των διαφόρων αθλημάτων από τις ελληνικές αθλητικές εφημερίδες κατά τα έτη 2019-2023. Για τις ανάγκες της εργασίας εφαρμόστηκε ποσοτική ανάλυση σε 10.965 πρωτοσέλιδα επτά αθλητικών εφημερίδων πανελλήνιας κυκλοφορίας που δημοσιεύθηκαν την πενταετία 2019-2023 μέσω της ιστοσελίδας www.frontpages.gr. Πιο συγκεκριμένα επιλέχθηκαν οι εφημερίδες «Sport DAY», «METROSPORT», «Live SPORT», «Κόκκινος Πρωταθλητής», «ΦΩΣ ΤΩΝ ΣΠΟΡ», «ΩΡΑ ΤΩΝ ΣΠΟΡ» και «H ΠΡΑΣΙΝΗ». Τα αποτελέσματα έδειξαν ότι το ποδόσφαιρο αποτελεί το άθλημα με τα περισσότερα δημοσιεύματα (n=74.005) και φωτογραφίες (n=43.465), συγκεντρώνοντας ποσοστό 73,4% και 73,5% αντίστοιχα, ακολουθούμενο από την καλαθοσφαίριση (basketball) [n=17.920 (17,7%) και n= 9.803(16,5%)], την πετοσφαίριση (volleyball) [n=2.083 (2%) και n=1.288 (2,1%)] και την υδατοσφαίριση (water polo) [n=1.594 (1,5%) και n=1.9719 (2,01%)], ενώ τα λιγότερα δημοσιεύματα και φωτογραφίες είχαν τα αθλήματα που συμμετέχουν αθλητές ΑμεΑ. Παράλληλα, το 96,8% των πρωτοσέλιδων μηνιαίως είχαν ως κεντρικό θέμα το ποδόσφαιρο, ενώ μόλις το 3,2% εξ αυτών είχε την καλαθοσφαίριση (basketball) ως κεντρικό θέμα, με το άθλημα της καλαθοσφαίρισης (basketball) να εμφανίζεται περισσότερο στα δευτερεύοντα θέματα των πρωτοσέλιδων (15,8%). Επιπλέον, τα αποτελέσματα της έρευνας κατέδειξαν πολύ χαμηλά ποσοστά κάλυψης του αθλητισμού των γυναικών καθ’ όλη την διάρκεια των ετών που εξετάστηκαν με αποκορύφωμα το 2020, πιθανόν λόγω της πανδημίας της νόσου Covid-19. Στη μεγάλου σχήματος εφημερίδα «ΦΩΣ ΤΩΝ ΣΠΟΡ» παρατηρήθηκε το υψηλότερο ποσοστό κάλυψης των αθλημάτων που συμμετέχουν γυναίκες (9,22% το 2022), ενώ η εφημερίδα «Κόκκινος Πρωταθλητής» κάλυπτε τον αθλητισμό των γυναικών όλα τα έτη με ποσοστά χαμηλότερα του 1%. Επιπλέον, τα αποτελέσματα κατέδειξαν την εστίαση των εφημερίδων σε διαφορετικές ομάδες και αθλήματα με την «Live SPORT» να είναι η μόνη εκ των εφημερίδων που είχε ως κεντρικό της θέμα τέσσερις ομάδες (Παναθηναϊκός, ΑΕΚ, ΠΑΟΚ, Ολυμπιακός). Συμπερασματικά, τα ελληνικά αθλητικά έντυπα Μέσα εστιάζουν σε υπερβολικό βαθμό στο άθλημα του ποδοσφαίρου, ενώ άλλα είδη αθλημάτων όπως αυτά που συμμετέχουν γυναίκες αθλήτριες αλλά και αθλητές με αναπηρία καλύπτονται ελάχιστα. Τα αποτελέσματα είναι σε συμφωνία με τις έρευνες που έχουν διεξαχθεί στην Ελλάδα, αλλά και τις διεθνείς μελέτες. Προκειμένου να αποκτηθεί όσο το δυνατόν πληρέστερη εικόνα για την κάλυψη των διαφόρων αθλημάτων, προτείνεται διενέργεια περισσότερων ερευνών σε άλλα Μέσα όπως η τηλεόραση και το διαδίκτυο καθώς και η διερεύνηση του αθλητικού περιεχομένου στις πολιτικές εφημερίδες.
description: Sports are predominantly a subject of discussion and coverage by the Mass Media. In Greece, there is a significant number of print media with sports content that provide daily updates to the readership. The purpose of this study was to record and examine the coverage of various sports by Greek sports newspapers during the years 2019-2023. For the purposes of this study, a quantitative analysis was applied to 10,965 front pages of seven nationwide sports newspapers published during the five-year period of 2019-2023 via the website www.frontpages.gr. Specifically, the newspapers selected were “Sport DAY”, “METROSPORT”, “Live SPORT”, “Kokkinos Protathlitis”, “FOS TON SPOR”, “ORA TON SPOR” and “H PRASINI.” The results showed that football is the sport with the most publications (n=74,005) and photographs (n=43,465), accounting for 73.4% and 73.5% respectively, followed by basketball [n=17,920 (17.7%) and n=9,803 (16.5%)], volleyball [n=2,083 (2%) and n=1,288 (2.1%)], and water polo [n=1,594 (1.5%) and n=1,971 (2.01%)], while the sports with the least publications and photographs were those involving athletes with disabilities. Additionally, 96.8% of the front pages monthly had football as the main topic, while only 3.2% of them had basketball as the main topic, with basketball appearing more frequently in the secondary topics of the front pages (15.8%). Furthermore, the results of the research indicated very low coverage rates of women's sports throughout the years examined, peaking in 2020, possibly due to the Covid-19 pandemic. In the broadsheet newspaper “FOS TON SPOR,” the highest percentage of coverage of sports involving women was observed (9.22% in 2022), while the newspaper “Kokkinos Protathlitis” covered women's sports every year with percentages lower than 1%. Additionally, the results showed that the newspapers focused on different teams and sports, with “Live SPORT” being the only newspaper that had four teams (Panathinaikos, AEK, PAOK, Olympiacos) as its main topic. In conclusion, Greek sports print media excessively focus on the sport of football, while other types of sports, such as those involving female athletes and athletes with disabilities, are minimally covered. The results are consistent with research conducted in Greece and international studies. To obtain a more comprehensive picture of the coverage of various sports, it is recommended to conduct more studies in other media such as television and the internet, as well as to investigate the sports content in political newspapers.